Եվգենի Վախթանգովի անվան պետական Աշխատանքային կարմիր դրոշի շքանշանակակիր ակադեմիական ռուսական թատրոն

**Եվգենի Վախթանգովի անվան պետական Աշխատանքային կարմիր դրոշի շքանշանակակիր ակադեմիական ռուսական թատրոնը** (ռուս.՝ Государственный ордена Трудового Красного Знамени академический русский театр имени Евгения Вахтангова) դրամատիկական թատրոն է Վլադիկավկազում։ Հիմնադրվել է 1869 թ։ Հյուսիսային Կովկասի հնագույն թատրոններից է։

## Թատրոնի պատմությունը
Թատրոնի բացումը տեղի է ունեցել 1871 թվականի ապրիլի 15-ին Միխայիլ Լերմոնտովի «Դիմակահանդես» դրամայի ներկայացմամբ։ Այստեղ հյուրախաղերով հանդես են եկել այնպիսի հայտնի դերասաններ, ինչպիսիք են Ն. Ռիբակովը, Ն. Սինելնիկովը, Կ. Վարլամովը, Ադելգեյմ եղբայրները, Ա. Սումբատով-Յուժինը, Պ. Օրլենևը, Մ. Սավինան, Մ, Պետիպան, Վ. Դավիդովը, հանդես է եկել պետերբուրգյան «Ֆալբա» օպերադրամատիկական թատերախումբը, Պ. Գայդեբուրովի և Ն. Սկարսկայայի շրջիկ դրամատիկական թատրոնը։ Թատրոնը մեծ դեր է խաղացել Կոստա Խետագուրովի, Եվգենի Վախթանգովի, Միխայիլ Բուլգակովի կյանքում։

աջից|մինի|240px|Թատրոնը 1900-ական թվականներին

1996 թվականին՝ թատրոնի 125-ամյակի նախօրեին, այն կոչվեց Եվգենի Վախթանգովի անունով և ստացավ ակադեմիական կոչում։

Վերջին 10 տարիների ընթացքում թատրոնը մասնակցել է մի շարք փառատոների՝ 2000 թ Մոսկվայում՝ Փոքր թատրոնի բեմում, Ալ. Օստրովսկու «Վասիլիսա Մալենտևա» ներկայացումը ճանաչվել է լավագույնը «Օստրովսկին Օստրովսկու տանը» փառատոնի ժամանակ, 1996 թ Հյուսիսային Օսեթիայի Հանրապետության մշակութային և արվեստի օրերը Մոսկվայում տոնակատարության շրջանակներում հաջողությամբ բեմադրվել է Ուիլյամ Շեքսպիրի «Օթելլո» ներկայացումը։ 3 անգամ թատրոնը մասնակցել է 2, 3 և 4-րդ Ռուսական թատրոնների միջազգային փառատոնին (1996 թ, 1998 թ, 2000 թ) «Խաղաղություն ձեր տանը», «Վասիլիսա Մալենտևա» ներկայացումներով, իսկ 1996 թ Ստավրոպոլ քաղաքում մասնակցել է ռուսական դասականի համառուսաստանյան փառատոնին, որտեղ ստացել է 2 մրցանակ. որպես «լավագույն ռեժիսոր» մրցանակը շնորհվել է Յու. Տամերյանին, իսկ «լավագույն էպիզոդիկ դերի» համար՝ Ա. Մալիկովին Ալ. Օստրովսկու «Աղքատությունը արատ չէ» պիեսում խաղալու համար։

2007 թ մայիսի վերջին թատրոնը մասնակցել է Լոբնյա քաղաքում անցկացվող «Ռուսական կլասիկա. Լոբնյա-2007» 11-րդ Միջազգային երիտասարդական թատերական փառատոնին Ալ. Օստրովսկու «Սնանկ» ներկայացումով, որը բեմադրել էր բելառուս ռեժիսոր Մ. Աբրամովը, և ստացել «Հանդիսատեսի համակրանք» մրցանակը։

## Մրցանակներ
* Աշխատանքային Կարմիր դրոշի շքանշան 
* Դոնի Ռոստովի «Ռուսական կատակերգություն» փառատոնի մրցանակակիր
* Մրցանակ «թեմայի լավագույն գեղարվեստական մարմնացման» համար, 1999 թ
* Մոսկվայի «Օստրովսկին Օստրովսկու տանը» փառատոնի մրցանակակիր, 2000 թ

## Խաղացանկը
* Ալեքսանդր Օստրովսկի՝ «Ստրկուհիներ», «Սնանկ»
* Միխայիլ Բուլգակով՝ «Տանգո մայրամուտին»
* Մարկ Կամոլետտի՝ «Ախ, Աննա, Աննա»
* Ջոն Պատրիկ՝ «Սիրելի Պամելա»
* Ռեյ Կունի՝ «Չափազանց ամուսնացած տաքսիստը»
* Թենեսի Ուիլյամս՝ «Ապակե գազանանոց»
* Լ. Գերշ՝ «Այս ազատ թիթեռնիկները»
* Ժան Պոլ Սարտր՝ «Փակ դռների ետևում»
* Ա. Վոլոդին՝ «5 երեկո»
* Դ. Չոդորով՝ «Հարևանը և հարևանուհին»

Մանկական ներկայացումներ
* Գ. Սոկոլովա՝ «Արքայադուստր գորտը
* Գ. Կորնելիսոն՝ «Փերիների կախարդական հրաշքները»
* Վ. Լիֆշից և Ի. Կիչանովա՝ «Խորհրդավոր գետաձին»
* Վ. Կրեստովսկի՝ «Կախարդական վարդը»
* Ս. Միխալկով՝ «Երեք խոզուկները»

## Թատերախումբը
*ՌԴ ժողովրդական արտիստներ*
* Վլադիմիր Ուվարով՝ թատրոնի գեղարվեստական ղեկավար
* Վալերիա Խուգաևա
* Նիկոլայ Պոլյակով 
* Վյաչեսլավ Վերշինին
*ՌԴ վասատակավոր արտիստներ*
* Էլինա Դուդարենկո
* Նատալյա Ելպատովա
* Անժելիկա Տեր-Դավիդյանց
*Հյուսիսային Օսեթիա-Ալանիա Հանրապետության ժող․ արտիստներ*
* Յուրի Խաֆիզով
*Հյուսիսային Օսեթիա-Ալանիա Հանրապետության վաստակավոր արտիստներ*
* Վլադիմիր Կարպով
* Ռոման Բելյաև
* Վալերի Պոպով
* Վլադիմիր Լազարով
Թատրոնի դերասանները
* Յուրի Ալեքսեև
* Լյուդմիլա Բրիտաևա
* Ելենա Բոնդարենկո
* Նիկիտա Վերզիլին
* Գրիգորի Գապուզով
* Էլինա Զախարովա
* Ռոբերտ Կիսիև
* Լոլիտա Կոկոևա
* Վերոնիկա Մարտինովա
* Անգելինա Իշկովա
* Գրիգորի Կուբոշով
* Ելենա Մոլոդան
* Անաստասիա Պոպովա
* Ալան Տոգոև
* Անտոն Տոգոև
* Սարմատ Տոգոև
* Նատալյա Սերեգինա
* Ալեքսանդրա Տուրիկ
* Մարիա Ֆեոդորովիչ
* Ալան Ցալլաև

## Արտաքին հղումներ
* Թատրոնի կայքը
* «Տանգոն մայրամուտին» ներկայացումը Եվգենի Վախթանգովի թատրոնում
* Եվգենի Վախթանգովի անվան ռուսական ակադեմիական թատրոնի 140-ամյակը 
* Եվգենի Վախթանգովի անվան ռուսական ակադեմիական թատրոն 
* «…հաջողվեց փոխանցել Բուլգակովի համատեքստի դժվարությունը»
* Տաղանդաշատ և հետաքրքիր
* Եվգենի Վախթանգովի անվան ռուսական ակադեմիական թատրոնը իր 140-ամյակը նշում է նոր ծրագրերով և նոր պրեմիերաներով

Կատեգորիա:Ակադեմիական թատրոններ
Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Կատեգորիա:Դրամատիկական թատրոններ
Կատեգորիա:Թատրոններ այբբենական կարգով
Կատեգորիա:Ռուսաստանի թատրոններ
Կատեգորիա:Ռուսաստանի մշակութային ժառանգության օբյեկտներ